邵雍
春水长吟
春在水自渌，春归渌遂休。
清非不逮渌，春奈胜于秋。
渌向阳中得，清於冷上求。
加於清一等，用是渌为优。
薄薄冰初泮，微微雨乍收。
渺瀰新岛屿，潋滟旧汀洲。
荷芰低犹卷，{上艹下孤}蒲嫰已抽。
苹繁虽渐出，藻荇禾全稠。
日暖鸳鸯浴，烟晴翡翠游。
波平双躣鲤，风静戏群鸥。
西蜀遨争举，东瓯禊竞修。
武陵花再识，汉曲佩还投。
台下溶溶过，堤边漫漫流。
槛前才泚泚，天外更悠悠。
泛滥情怀恶，潺暖意思幽。
远山遮不断，别浦去难留。
二月溪桥畔，三吴野渡头。
依前横两桨，特此送孤舟。
画手方停笔，骚人正倚楼。
长江飞絮外，更是动离愁。